Þingræður haldnar á Alþingi Íslendinga



Herra forseti. Samgn. fjallaði um málið á nokkrum fundum og í ljós kom að þeir aðilar, sem sendu umsagnir um málið, og þeir aðilar, sem við töluðum við, voru mjög ósammála um frv. Því gerir n. að till. sinni að málinu verði vísað til ríkisstj. til nánari athugunar.



Herra forseti. Fjh.- og viðskn. þessarar hv. d. hefur athugað þetta frv. og hefur n. einróma orðið sammála um að mæla með samþykkt frv.



Herra forseti. Samgn. hefur fjallað um frv. þetta, frv. til l. um breyt. á landskiptalögum, og hefur orðið sammála um að leggja til að málinu verði vísað til ríkisstj. til nánari athugunar.



Herra forseti. Samgn. hefur fjallað um frv. til l. um mælingu og skrásetningu lóða og landa í lögsagnarumdæmum kaupstaða og skipulögðum svæðum utan kaupstaða og hefur ákveðið að gera það að till. sinni að vísa málinu til ríkisstj. til nánari athugunar.



Herra forseti. Þetta frv. hafði áður verið til umfjöllunar hér í hv. d., síðan það fór til Nd. og þar var gerð á því smávægileg breyting, í raun og veru formsbreyting eða orðalagsbreyting. Við í landbn. Ed. sjáum ekki ástæðu til annars en að fallast á þau rök sem liggja að þeirri breytingu, sem hefur verið gerð á frv., og leggjum því til að frv. verði samþ. í þeirri gerð sem það kemur frá Nd.



Herra forseti. Ég var ekki viðstaddur hér þegar 2. umr. þessa máls fór fram í hv. d. og vil því nota þetta tækifæri til þess að þakka landbn. fyrir góða afgreiðslu á frv. Eins og kom fram í máli hv. 3. þm. Austurl. er breyting sú, sem gerð var á frv. í Nd., aðeins formsbreyting og skiptir þess vegna ekki máli í sambandi við efnisatriði. Ég hef því ekkert við það að athuga.



Herra forseti. Hér er um að ræða frv. um minni háttar breyt. á l. nr. 55 frá 15. apríl 1971, um fiskvinnsluskóla. Þetta frv. er flutt samhliða flutningi frv. um Framleiðslueftirlit sjávarafurða og meginmarkmiðið með flutningi þessara frv. er að taka af öll tvímæli um réttarstöðu fiskiðnaðarmanna, þegar þeir hafa lokið prófi frá Fiskvinnsluskólanum, og setja skýrari ákvæði um lokapróf, verklegt próf og starfsþjálfun að loknu prófi. Stefnt er að því að afmarka betur en gert er nú námskeiðahald fyrir matsmenn svo og endurmenntun þeirra. Námskeiðahald hefur verið á vegum Framleiðslueftirlitsins, en með þessari breytingu er gert ráð fyrir því að Fiskvinnsluskólinn taki að sér að halda þessi námskeið og leiti samvinnu við Framleiðslueftirlitið við skipulagningu námskeiðanna. Í 3. gr. frv. er fjallað um skólanefnd og gert ráð fyrir að einn af skólanefndarmönnum sé tilnefndur af Fiskiðn, sem er nýstofnað fagfélag fiskiðnaðarins. Þetta félag var stofnað í seinasta mánuði og í því eru þeir menn sem tekið hafa próf af þessu tagi. Virðist mér eðlilegt að þeir eigi aðild að skólanum. Hins vegar hafa fleiri aðilar óskað eftir að eiga aðild að þessari skólanefnd, og er það sérstaklega Framleiðslueftirlitið sem þar getur komið til álita. Hér er ekki gerð tillaga um þá breytingu, en skipan skólanefndar verður nánar athuguð í n. sem fær þetta mál til meðferðar. Að öðru leyti held ég að ekki sé ástæða til að fjölyrða um þetta frv. Ég vil leyfa mér að leggjá til, herra forseti, að að lokinni þessari umr. verði málinu vísað til hv. menntmn.